Document ID: 32005D0816

KOMISJONI OTSUS,
21. november 2005,
millega Eesti Vabariigil lubatakse kasutada käibemaksu-omavahendite baasi arvutamisel teatavaid ligikaudseid arvestusi
(teatavaks tehtud numbri K(2005) 4423 all)
(Ainult eestikeelne tekst on autentne)
(2005/816/EÜ, Euratom)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Aatomienergiaühenduse asutamislepingut,
võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artiklit 13,
ning arvestades järgmist:
(1)
Vastavalt nõukogu 17. mai 1977. aasta direktiivi 77/388/EMÜ (kumuleeruvate käibemaksudega seotud liikmesriikide õigusaktide ühtlustamise kohta - ühine käibemaksusüsteem: ühtne maksubaas, (2) edaspidi “kuues direktiiv”) artikli 28 lõikele 3 võivad liikmesriigid jätkata teatavate tehingute maksuvabastust või maksustamist. Neid tehinguid tuleb arvestada käibemaksu-omavahendite baasi kindlaksmääramisel.
(2)
Kuuenda direktiivi artikli 28 lõike 3 sätete kohaldamisel lubatakse Eesti Vabariigi Euroopa ühendustega ühinemise akti (3) VI lisa 7. jao (Maksustamine) lõike 1 punktiga b Eestil vabastada maksust teatavad kuuenda direktiivi F lisas loetletud tehingud.
(3)
Eesti Vabariik ei ole võimeline täpselt välja arvutama käibemaksu-omavahendite baasi tehingute puhul, mis on loetletud kuuenda direktiivi F lisa punktis 17. Nimetatud arvutused tooks tõenäoliselt kaasa põhjendamatu halduskulu, arvestades kõnealuste tehingute mõju Eesti Vabariigi käibemaksu-omavahendite kogubaasile. Eesti Vabariigil on kuuenda direktiivi F lisas loetletud kõnealuse tehinguliigi puhul võimalik teha arvutusi ligikaudsete arvestuste alusel. Seetõttu tuleks Eesti Vabariigile anda õigus kasutada vastavalt nõukogu määruse (EMÜ, Euratom) nr 1553/89 artikli 6 lõike 3 teisele taandele ligikaudseid arvestusi käibemaksubaasi arvutamisel.
(4)
Ühenduste omavahendite nõuandekomitee on heaks kiitnud aruande, mis sisaldab tema liikmete arvamusi käesoleva otsuse kohta,
ON VASTU VÕTNUD KÄESOLEVA OTSUSE:
Artikkel 1
Käibemaksu-omavahendite baasi arvutamiseks alates 1. maist 2004 lubatakse Eesti Vabariigil kasutada ligikaudseid arvestusi järgmiste kuuenda direktiivi F lisas osutatud tehinguliikide puhul:
1.
reisijatevedu (F lisa punkt 17).
Artikkel 2
Käesolev otsus on adresseeritud Eesti Vabariigile.
Brüssel, 21. november 2005

Labels: 8
2
15
18